Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 1 Pv 266/11/6606	Lučenec, 20.12.2012
EEČ : 2-47-6-2012

U Z N E S E N I E

Trestná vec:	obvinená XXXXX  
Prečin:	Nevyplatenie mzdy a odstupného podľa § 214 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Lučenec
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: XXXXX 
b.	Peňažná suma určená na všeobecne prospešné účely: XXXXX 
c.	Konkrétny adresát peňažnej sumy určenej na všeobecne prospešné účely: Detský folklórny súbor Hviezdička, XXXXX 
d.	Suma odovzdaná štátu na peňažnú pomoc obetiam trestnej činnosti: XXXXX 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminálnej polície OR PZ  XXXXX pod spisovou značkou ORP-306/OEK-LC-2011.
ako konateľka a zodpovedný zástupca spoločnosti XXXXX XXXXX, nevyplatila
-XXXXX, nar.XXXXX ako zamestnancovi spoločnosti XXXXX jeho mzdu za mesiac august 2008 vo výške XXXXX, splatnú ku dňu 30.09.2008, na ktorú mal menovaný nárok na základe uzatvorenej pracovnej zmluvy, pričom bolo zistené, že zamestnávateľ XXXXX v deň splatnosti mzdy disponoval dostatočnými finančnými prostriedkami na jej výplatu, avšak do dnešného dňa tak neurobil, čím bola XXXXX spôsobená škoda vo výške XXXXX
-XXXXX, nar.XXXXX ako zamestnancovi spoločnosti XXXXX. za obdobie od 1.1.2008 do 31.8.2008 pomernú časť jeho mzdy vo výške XXXXX a jeho mzdu za mesiac august 2008 spolu vo výške XXXXX splatnú ku dňu 30.09.2008, na ktorú mal menovaný nárok na základe uzatvorenej pracovnej zmluvy ako i dohody o vykonaní práce, pričom bolo zistené, že zamestnávateľ XXXXX v deň splatnosti mzdy disponoval dostatočnými finančnými prostriedkami na jej výplatu, avšak do dnešného dňa tak neurobil, čím bola XXXXX spôsobená škoda vo výške XXXXX
Odôvodnenie: 
Vyšetrovateľ PZ Odboru kriminálnej polície OR PZ v Lučenci dňa 06.07.2010 uznesením č.ORP-922/OEK-LC-09 podľa § 206 odsek 1 Trestného poriadku  vzniesol obvinenie XXXXX pre prečin nevyplatenia mzdy a odstupného podľa § 214 odsek 1 Trestného zákona, pre skutok uvedený vo výrokovej časti tohto uznesenia.

	Obvinená prehlásila, že spáchala skutok,  za ktorý je trestne stíhaná.  Svoje konanie ľutuje  a poškodenému XXXXX obvinená vyplatila sumu  XXXXX a poškodenému XXXXX obvinená vyplatila sumu XXXXX  Zároveň zložila na účet Krajskej prokuratúry v Banskej Bystrici  sumu 200.-Eur   s tým,  že určila, aby 50% sumy  bolo poukázaných Občianskemu združeniu Detský foklórny súbor Hviezdička, Školská 2643, XXXXX  a   50%  sumy  bude poukázaných    na peňažnú pomoc obetiam trestnej činnosti. 
 
	Zo skutku  je obvinená okrem svojho doznania usvedčovaná výpoveďou poškodených, znaleckým posudkom a vyčíslením škody na nevyplatenej mzde.  

	Obvinená XXXXX  a poškodení XXXXX a XXXXX uzavreli zmier dňa XXXXX na Okresnom súde v Lučenci.  Tento podpísali dobrovoľne. Súčasne poškodení XXXXX a XXXXX uviedli, že nevyplatenie mzdy v deň jej splatnosti nemalo pre nich trvalo nepriaznivé následky.
 
	Obvinená XXXXX v mieste trvalého bydliska požíva dobrú povesť, súdne trestaná doposiaľ nebola.
 
           Podľa § 220 Trestného poriadku  v konaní o trestnom čine, na ktorý zákon ustanovuje trest odňatia slobody,  ktorého horná hranica neprevyšuje 5 rokov,  môže prokurátor so súhlasom obvineného a poškodeného rozhodnúť o schválení zmieru  a zastaviť trestné stíhanie,  ak obvinený vyhlási,  že spáchal skutok,  za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito a ak nahradil škodu,  pokiaľ bola činom spôsobená, alebo urobil iné opatrenia na náhradu škody  alebo inak odstránil ujmu vzniknutú trestným činom a vzhľadom na povahu a závažnosť spáchaného činu,  na mieru akou bol trestným činom dotknutý verejný záujem,  na osobu obvineného  a na jeho osobné  a majetkové pomery  považuje  takýto spôsob rozhodnutia za dostačujúci a obvinený zloží na účet súdu  a v prípravnom konaní na  účet prokuratúry  peňažnú sumu určenú  na všeobecno-prospešné účely a táto peňažná suma  nie je zrejme neprimeraná závažnosti  spáchaného trestného činu. 

	Za prečin nevyplatenia mzdy a odstupného podľa § 214 odsek 1 Trestného zákona možno uložiť trest odňatia slobody až na  3 (tri) roky. 
 
	Vzhľadom k tomu, že boli splnené  zákonom stanovené podmienky na schválenie zmieru  a následné zastavenie trestného stíhania,  rozhodla som tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dobruša Molleková
prokurátorka